

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_\_\_, \_\_\_\_\_.punkts)

Talsos

\_\_.11.2024. Nr. \_\_\_\_\_

**Par 2024. gada 6. marta Vienošanās par Eiropas Savienības Atveseļošanas fonda projekta ieviešanu Projekta Nr. 1.2.1.3.i./0/1/23/A/CFLA/015 saistību pārtraukšanu**

Saskaņā ar Ministru kabineta 2022. gada 8. novembra noteikumiem Nr. 709 “Eiropas Savienības Atveseļošanas un noturības mehānisma plāna reformu un investīciju virziena 1.2. “Energoefektivitātes uzlabošana” 1.2.1.3.i. investīcijas “Pašvaldību ēku un infrastruktūras uzlabošana, veicinot pāreju uz atjaunojamo energoresursu tehnoloģiju izmantošanu un uzlabojot energoefektivitāti” īstenošanas noteikumiem (turpmāk – Noteikumi) 2023. gada 22. jūnijā Talsu novada pašvaldības iestāde Pansionāts “Lauciene” (turpmāk – Pašvaldības iestāde) Centrālajā finanšu un līguma aģentūrā (turpmāk – CFLA) iesniedza projektu “Energoefektivitātes uzlabošana Talsu novada pašvaldības iestādes Pansionāts “Lauciene” ēkām” (turpmāk – Projekts).

Pašvaldības iestāde 2024. gada 6. martā ar CFLA noslēdza Vienošanos par Eiropas Savienības Atveseļošanas fonda projekta ieviešanu Projekta Nr. 1.2.1.3.i.0/1/23/A/CFLA/015 (turpmāk – Vienošanās), projekta nosaukums “Energoefektivitātes uzlabošana Talsu novada pašvaldības iestādes Pansionāts “Lauciene” ēkām”.

Projekta kopējie/attiecināmie izdevumi 1 404 745,62 EUR (viens miljons četri simti četri tūkstoši septiņi simti četrdesmit pieci *euro*, 62 centi), no tiem:

* Atveseļošanās fonda finansējums – 1 160 946,79 EUR (viens miljons viens simts sešdesmit tūkstoši deviņi simti četrdesmit seši *euro*, 79 centi);
* Pašvaldības finansējums: 243 798,83 EUR (divi simti četrdesmit trīs tūkstoši septiņi simti deviņdesmit astoņi *euro*, 83 centi).

Pašvaldības iestāde un CFLA 2024. gada 21. oktobrī parakstīja Vienošanās Nr. 1.2.1.3.i.0/1/23/A/CFLA/015 Grozījumus Nr.1, kur noteica Projekta īstenošanu līdz 2025. gada 31. decembrim.

Projektā sasniedzami šādi mērķi un rādītāji:

* mērķis “Primārās enerģijas patēriņa samazināšana pašvaldību ēkās un infrastruktūrā”, 358 315,39 KWh/gadā, 2025. gada 4. ceturksnis;
* nacionālais rādītājs “informācija par projekta ietvaros samazināto CO2 emisiju apjomu, kas aprēķināts atbilstoši normatīvajiem aktiem par ēkas energoefektivitātes aprēķina metodēm un ēku energosertifikāciju”, 13,781 CO2 ekvivalents t/gadā, 2025. gada 4. ceturksnis.

Pašvaldības iestāde minētā Projekta ietvaros no CFLA nav saņēmusi nevienu maksājumu.

Talsu novada pašvaldība (turpmāk – Pašvaldība) 2024. gada 14. aprīlī Elektroniskajā iepirkumu sistēmā (EIS) izsludināja atklātu konkursu par būvdarbiem ar Nr. TNP 2024/17 “Pansionāta “Lauciene” ēku energofektivitātes paaugstināšana 1.kārta” (turpmāk – Būvdarbu iepirkums) un 21. aprīlī atklātu konkursu būvuzraudzībai Nr. TNP 2024/28 “Būvuzraudzības pansionāta “Lauciene” ēku energoefektivitātes paaugstināšana”.

Būvdarbu iepirkuma laikā no potenciālajiem būvdarbu veicējiem tika saņemti vairāki jautājumu, kas norādīja uz būvprojekta nepilnībām. Savukārt, Pašvaldības iestādes vadītāja komunikācija ar Paskaidrojuma raksta izstrādātāju – SIA “AMB Design” nedeva rezultātus, tādējādi, kļūdu novēršanai, kas tika konstatētas SIA “AMB Design” izstrādātajā būvniecības dokumentācijā, tika piesaistīts uzņēmums – SIA “Sensibil”. Visi jautājumi, kas bija saistīti ar būvniecības dokumentāciju un kuri tika saņemti būvdarbu iepirkuma laikā, tika pārsūtīti SIA “Sensibil” atbilžu sniegšanai. Sniegtās atbildes ne vienmēr bija korektas un pilnvērtīgas, līdz ar to, tās nevarēja publicēt EIS. Piedāvājuma iesniegšanas termiņš būvdarbiem vairākas reizes EIS tika pagarināts. Atbildes uz pēdējiem 2024. gada 17. jūlija jautājumiem no SIA “Sensibil” tika saņemtas 2024. gada 9. septembrī, pēc piedāvājuma iesniegšanas dienas - 2024. gada 4.septembra. Savstarpējā komunikācija starp Pašvaldību uz SIA “Sensibil” nedeva rezultātu. Pašvaldība 2024.gada 24. septembrī nosūtīja SIA “Sensibil” vēstuli ar lūgumu, pamatojoties uz iepirkuma laikā uzdotajiem jautājumiem, sakārtot visu ar būvniecību saistīto dokumentāciju (paskaidrojuma rakstu un tāmes). Uz šo vēstuli Pašvaldība e-pastā saņēma atteikumu, liekot saprasts, ka bez papildus finansējuma labojumi netiks veikti.

Ņemot vērā minēto, iepirkumi 2024. gada oktobrī tika pārtraukti.

Lai pieņemtu lēmumu par Projekta tālāko virzību, ir izskatīti un izvērtēti iespējamie Projekta īstenošanas riski un aprēķināts iespējamais finansiālais zaudējums:

1. Izsludinot vienā iepirkumā Paskaidrojuma raksta aktualizāciju, būvdarbus un autoruzraudzību, kopējās aptuvenās Projekta ieviešanas papildus izmaksas - 1 831 448,70 EUR, tai skaitā 1 737 999,00 EUR Pašvaldības iestādes uzņemtās saistības pret CFLA;
2. Izsludinot iepirkumu Projektē un būvē par jauna būvprojekta izstrādi un autoruzraudzību, ieskatot izmaksas, kas paredzētas Pašvaldības iestādes uzņemto saistību īstenošanai, kopējās aptuvenās papildus izmaksas Projekta īstenošanai – 1 856 448,70 EUR. Pastāv risks neiekļauties Projekta īstenošanas termiņos (2025. gada 31. decembris);
3. Projektu īstenojot savlaicīgi un izpildot Pašvaldības iestādes uzņemtās saistības pret CFLA, pastāv risks, ka kāds no Projektā sasniedzamajiem mērķiem/rādītājiem netiek sasniegts vai arī Projektā konstatēts pārkāpums, par kuru tiek piemērota 100% Atveseļošanās fonda finansējuma 1 160 946,79 EUR apmērā atgūšana. Kopējās aptuvenās Projekta īstenošanas izmaksas – 3 236 194,32 EUR.

Pamatojoties uz Pašvaldību likuma 10.panta pirmās daļa 1.teikumu, Finanšu komitejas 2024.gada 11.decembra atzinumu,

**Talsu novada pašvaldības dome nolemj:**

Izbeigt 2024. gada 6. marta Vienošanos ar Centrālo finanšu un līguma aģentūru par Eiropas Savienības Atveseļošanas fonda projekta ieviešanu Projekta Nr. 1.2.1.3.i.0/1/23/A/CFLA/015.

Domes priekšsēdētājs A. Āboliņš

Lībeka 20289899

[ina.libeka@talsi.lv](mailto:ina.libeka@talsi.lv)

Lēmumu nosūtīt:

1. Attīstības plānošanas, projektu vadības un tūrisma departamentam;
2. Juridiskajam, iepirkumu un kapitālsabiedrību uzraudzības departamentam;
3. Pansionātam “Lauciene”;
4. Centrālajai finanšu un līgumu aģentūrai.