

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_,\_\_\_. punkts)

Talsos

\_\_.12.2024. Nr. \_\_\_\_

**Par pilnvarojumu līgumam “Nodarbības bērna attīstības veicināšanai nodrošināšanu no 2025. gada 1. janvāri līdz 2025. gada 31. decembrim”**

Pašvaldību likuma 4. panta devītā daļa noteikts, ka viena no pašvaldības autonomām funkcijām ir “nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus”.

Sociālo pakalpojumu un sociālās palīdzības likuma 9. panta ceturtajā daļā noteikts, “Pašvaldības, kuras nav izveidojušas nepieciešamos sociālo pakalpojumu sniedzējus, slēdz līgumus ar citiem sociālo pakalpojumu sniedzējiem savā teritorijā vai ar citām pašvaldībām par minēto sociālo pakalpojumu sniegšanu un samaksu. Šie sociālie pakalpojumi pilnībā vai daļēji tiek finansēti no pašvaldības budžeta”.

Lai uzlabotu Talsu novada iedzīvotāju sociālo situāciju attiecībā uz sociālās rehabilitācijas pakalpojuma pieejamību bērniem un jauniešiem līdz 24 gadu vecumam ar invaliditāti un bērniem ar funkcionāliem traucējumiem, ir nepieciešams slēgt līgumu ar pakalpojuma sniedzēju, kas nodrošinātu sociālās rehabilitācijas pakalpojumus ar mērķi uzlabot pakalpojuma saņēmēju funkcionālās spējas.

Pamatojoties uz Publisko iepirkumu likuma 10. panta otro daļu, “Pasūtītājs ir tiesīgs nepiemērot šo likumu publiskam pakalpojuma līgumam, kura priekšmets atbilst kādam no šā likuma 2. pielikuma sadaļā "Veselības, sociālie un saistītie pakalpojumi" minētajiem CPV kodiem, ja tā paredzamā līgumcena ir mazāka par 750 000 EUR”*.* Talsu novada Sociālais dienests 11.11.2024. nosūtīja uzaicinājumu Nr. TNSD/24/1-11/1185/N “Par nodarbībām bērna attīstības veicināšanai nodrošināšanu no 2025. gada 1. janvāri līdz 2025. gada 31. decembrim” Ģimeņu un bērnu attīstības centram “Brīnumiņš”.

Talsu novada Sociālais dienests 21.11.2024. saņēma Ģimeņu un bērnu attīstības centra “Brīnumiņš” piedāvājumu (reģistrēts: 21.11.2024. ar Nr. TNSD/24/1-11/1592/) sniegt nodarbības bērna attīstības veicināšanai bērniem un jauniešiem līdz 24 gadu vecumam ar invaliditāti un bērniem ar funkcionāliem traucējumiem laika periodā no 2025. gada 1. janvāri līdz 2025. gada 31. decembrim.

Talsu novada Sociālajam dienestam ir ilgstoša sadarbība ar Ģimeņu un bērnu attīstības centru “Brīnumiņš” sociālās rehabilitācijas pakalpojuma nodrošināšanā. Sadarbības laikā pozitīvi ir vērtējams, ka pakalpojuma sniedzējs nepārtraukti attīsta savu darbību, lai nodrošinātu sociālās rehabilitācijas pakalpojuma pieejamību. Sadarbības laikā nav konstatētas neatbilstības atbilstoši normatīvo aktu prasībām pakalpojuma sniegšanas procesā, kā arī no pakalpojuma saņēmējiem un to likumiskajiem pārstāvjiem nav saņemtas sūdzības par nekvalitatīvu pakalpojuma sniegšanu.

Pamatojoties uz Pašvaldību likuma 4. panta devīto daļu, 10.panta pirmās daļas 1. teikumu, Sociālo pakalpojumu un sociālās palīdzības likuma 9. panta ceturto daļu, Talsu novada pašvaldību domes Sociālo, izglītības, kultūras un sporta jautājumu komitejas 2024. gada 4. decembra un Finanšu komitejas 2024. gada 11. decembra atzinumu,

**Talsu novada pašvaldības dome nolemj:**

Pilnvarot Talsu novada Sociālā dienesta vadītāju Ilzi Kārklevalku, personas kods 000000– 00000, slēgt līgumu par “Nodarbībām bērna attīstības veicināšanai nodrošināšanu no 2025. gada 1. janvāri līdz 2025. gada 31. decembrim” ar Ģimeņu un bērnu attīstības centru “Brīnumiņš” (līguma projekts pielikumā).

Domes priekšsēdētājs A. Āboliņš

Kārklevalka 20234529

ilze.karklevalka@talsi.lv

Lēmumu nosūtīt:

1. Sociālajam dienestam;
2. Finanšu un grāmatvedības  departamentam;
3. Ģimeņu un bērnu attīstības centram “Brīnumiņš”.